Sziasztok!

Talán szerencsésebb lett volna, ha a nektek szóló fejtágítót azután tartom, hogy én részt veszek a Moodle3 oktatáson, de talán azért nem volt a dolog teljesen haszontalan.

A lényeg: a jó hír az, hogy nem lesz szükséges a tesztek importálása. Megtanultam azt a beállítást, hogy csak egyszer teszem fel a tesztet, és ott be tudom állítani, hogy melyik csoport mikor tudja megnyitni.

A moodle kései átadása miatt nem áll olyan előkészítettségi szinten a kurzus, ahogy ideális lenne. A jelenlegi terv az, hogy az előadáskurzusban lesz fent minden. Igyekszem vizuálisan is elkülöníteni az előadások anyagát és a gyakorlatokét. Ott lesznek a központilag kiadott anyagok és a tesztek is. A kóválygó hallgatók kezelése is így kicsit egyszerűbb. Hozzáadni a kurzushoz kézileg csak azokat kell, akik csak az utóbbi 24 órában vették fel a tárgyat a neptunon. A csoportváltók automatikusan ott lesznek. A tesztek hozzáférhetősége csoportokhoz kötött viszont, úgyhogy annyit kell állítani a felhasználóknál, hogy az adott csoporthoz kell őket hozzáadni:

A kurzust valószínűleg csak hétfőn fogom tudni a kvázi végleges formára hozni.

A gyakorlati kurzusokat a saját belátásotokra bízom. Ha szeretnétek egyéni anyagokat, pl. ppt-ket adni a hallgatóknak, akkor azt ott megtehetitek. A Hírfórumon keresztül tudtok üzenni a hallgatóitoknak. Másra viszont nem kell használnotok. Pontszámok ott ne keletkezzenek. Az egységes kurzussal megoldódik számomra az év végi pontösszesítési mizéria.

Gabi