**Gyakorló feladatsorok**

**A**

1, Hozza létre az országok nevű táblát a minta séma ORSZAGADATOK táblájának átmásolásával!   
Módosítsa az országok táblát úgy, hogy az ország oszlop legyen elődleges kulcs! Hozzon létre egy versenyző nevű táblát, melyben tárolja a versenyzők azonosítóját, nevét, születési idejét, sportágát, aranyérmeinek számát, és hogy melyik ország színeiben versenyez. Legyen a táblában elsődleges kulcs! A versenyző táblába csak olyan országot lehessen rögzíteni, ami már szerepel az országok táblában! Tudjuk, hogy senkinek sincs 30-nál több aranya! Oldja meg, hogy csak valós aranyéremszámot lehessen megadni! Az aranyérmek számának alapértelmezett értéke 0.

2, A minta séma RENDELESI\_TETEL és TERMEK táblájának felhasználásával kérdezze le a hétfőn rögzített termékeket a különböző eladási egységáraikkal együtt! A listában csak azok a termékek jelenjenek meg, amelyeknek a leírása nem üres! Az eredményben ne legyenek ismétlődő sorok! Az eredményt termékre rendezve jelenítse meg!

3, A minta séma DVD táblájából olvassa ki rendezőnként azon filmek átlagos hosszát, amelyek 1960 után kerültek forgalomba, és amelyekhez nincs megadva első műfaj! Csak azok a rendezők jelenjenek meg, akiknek kettőnél több filmje is megfelel a feltételeknek!

4, A minta séma dolgozo és fonok táblája segítségével listázza ki minden dolgozó adatait és azt is, hogy hány évvel fiatalabb a közvetlen főnökénél. Természetesen ez lehet negatív szám is. (Figyelem, csak a közvetlen főnök kell!)

5, A minta séma termek táblájából írja ki azoknak a termékeknek az adatait, amelyeket csomagban tartunk nyilván! Írja ki azt is, hogy az egyes termékek kategóriájában átlagosan mekkora a készlet!

6, Másolja le a saját sémájába a minta séma dolgozo tábláját. Írja be a táblába a minta séma kölcsönző táblájának adatait a következő módon:

* -ID: a kolcsonzo tábla KID mezője 500-zal eltolva
* -VNEV,KNEV: a kolcsonzo tábla NEV mezője az első szóköznél kettébontva
* -SZULDAT: a kolcsonzo tábla SZULDAT mezője
* -NEM: a kolcsonzo tábla NEM oszlopba átkódolva (férfiak 0, nők 1)
* -FELV NAP: a kolcsonzo tábla BEIRATKOZAS dátuma utáni következő hónap első napja

A bevitelt véglegesítse

7, Kérdezze le a minta séma dolgozo és fonok táblája segítségével a 60-as kódú főnök összes beosztottja közül azokat, akik az egész céget tekintve a nemük 10. legidősebb tagjánál legalább 2 évvel fiatalabbak!

B

1, Hozzon létre egy szállítók és egy áruk nevű táblát! A szállítók adatai közül a nevüket, szerződéskötésük dátumát és a besorolását tároljuk. Legyen a szállító táblában egy azonosító mező is. A besorolás oszlopba csak két érték közül lehessen egyet megadni: kiemelt vagy nem kiemelt. Az alapértelmezett értéke legyen a nem kiemeltet jelölő kód. Az áruknak van egy egyedi azonosítója, tároljuk a nevét, egységárát és a szállító kódját! Mindkét táblában legyen elsődleges kulcs, és oldja meg, hogy ne lehessen az áruhoz olyan szállítót rendelni az áruk táblában, aki nincs benne a szállítók táblában!

2, A minta séma UGYFEL és RENDELES tábláját használva jelenítse meg, hogy a gmail-es címmel rendelkező ügyfelek 2017. februári rendeléseinek milyen különböző kiszállítási módjai vannak! A lekérdezésben jelenítse meg az ügyfelet és a kiszállítás módját! Az eredményben ne legyenek ismétlődő sorok! Az eredményt ügyfélre rendezve jelenítse meg!

3, A minta séma TERMEK táblájából olvassa ki, hogy mekkora az átlagos listaára azoknak a termékeknek kategóriánként, amelyeket Sára vett fel, és nincs megadva a leírásuk! Csak azokat a kategóriákat jelenítse meg, amelyekben négynél több termék felel meg a feltételeknek!

4, A minta séma kolcsonzes és dvd tábláinak felhasználásával kérdezze le, hogy azok közül a filmek közül, melyeket még soha nem kölcsönöztek ki, hány esik az egyes besorolásokba!

5, A minta séma dolgozó táblájából írja ki a dolgozók adatait és azt, hogy mikor született, akit közvetlenül előtte vettünk fel. Csak azokat írjuk ki, akik előtt fiatalabb dolgozót vettünk fel.

6, Másolja le a saját sémájába a minta séma dolgozo tábláját. Írja be a táblába a minta séma kölcsönző táblájának adatait a következő módon:

* -ID: a kolcsonzo tábla KID mezője 500-zal eltolva
* -VNEV,KNEV: a kolcsonzo tábla NEV mezője az első szóköznél kettébontva
* -SZULDAT: a kolcsonzo tábla SZULDAT mezője
* -NEM: a kolcsonzo tábla NEM oszlopba átkódolva (férfiak 0, nők 1)
* -FELV NAP: a kolcsonzo tábla BEIRATKOZAS dátuma utáni következő hónap első napja

A bevitelt véglegesítse

7, Kérdezze le a minta séma dolgozo és fonok táblája segítségével a 60-as kódú főnök összes beosztottja közül azokat, akik az egész céget tekintve a nemük 10. legidősebb tagjánál legalább 2 évvel fiatalabbak!